**Anunț**

**privind organizarea concursului de recrutare pentru ocuparea unui post aferent funcţiei publice de execuție vacantă de consilier, clasa I, grad profesional superior în cadrul Compartimentului Siguranța Construcțiilor Hidrotehnice – Direcția Managementul Riscului la Inundații și Siguranța Barajelor**

Descrierea funcţiei publice vacante:

Nivelul postului: funcţie publică de execuție

Clasa: I

Identificarea funcţiei publice: consilier, grad profesional superior (ID 468961)

Durata timpului de lucru: 8 ore/zi (40 ore/săptămână)

Probele stabilite pentru concurs:

* probă suplimentară de competențe lingvistice de comunicare în limba engleză: citit, scris, vorbit - nivel mediu;
* probă suplimentară de competențe în domeniul tehnologiei informației: Microsoft Office (Word, Excel, Power Point, Outlook Expres), Internet Explorer - nivel mediu;
* proba scrisă;
* interviu.

**Dosarele de concurs** vor conține în mod obligatoriu documentele prevăzute la art. 49 din H.G.nr. 611/2008 pentru aprobarea normelor privind organizarea şi dezvoltarea carierei funcţionarilor publici, actualizată și se vor depune în termen de 20 zile de la data publicării anunţului pe pagina de internet a instituției și pe site-ul Agenției Naționale a Funcționarilor Publici, astfel:

1. formularul de înscriere prevăzut în Anexa nr. 1;
2. curriculum vitae, modelul comun european;
3. copia actului de identitate;
4. copii ale diplomelor de studii, certificatelor şi altor documente care atestă efectuarea unor specializări şi perfecţionări;
5. copia carnetului de muncă şi a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului/funcţiei sau pentru exercitarea profesiei, potrivit modelulului orientativ prevăzut în Anexa nr. 2;
6. copia adeverinţei care atestă starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului;
7. cazierul judiciar;
8. declaraţia pe propria răspundere, prin completarea rubricii corespunzătoare din formularul de înscriere, sau adeverinţa care să ateste lipsa calităţii de lucrător al Securităţii sau colaborator al acesteia, în condiţiile prevăzute de legislaţia specifică.

\*) Adeverinţa prevăzută la litera e) care are un alt format decât cel prevăzut în Anexa nr. 2 trebuie să cuprindă elemente similar celor prevăzute în model şi din care să rezulte cel puţin următoarele informaţii: funcţia/funcţiile ocupată/ocupate, nivelul studiilor solicitate pentru ocuparea acesteia/acestora, temeiul legal al desfăşurării activităţii,vechimea în muncă acumulată, precum şi vechimea în specialitatea studiilor.

\*\*) Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

\*\*\*) Copiile de pe actele prevăzute mai sus, precum şi copia certificatului de încadrare într-un grad de handicap prevăzut mai sus se prezintă în copii legalizate sau însoţite de documentele originale, care se certifică pentru conformitatea cu originalul de către secretarul comisiei de concurs.

\*\*\*\*) Cazierul judiciar poate fi înlocuit cu o declaraţie pe propria răspundere. În acest caz, candidatul declarat admis la selecţia dosarelor are obligaţia de a completa dosarul de concurs cu originalul documentului pe tot parcursul desfăşurării concursului, dar nu mai târziu de data şi ora organizării interviului, sub sancţiunea neemiterii actului administrativ de numire.

\*\*\*\*\*) Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut pentru depunerea dosarelor de concurs, propunerea sa privind instrumentele necesare pentru asigurarea accesibilităţii probelor de concurs.

**PUBLICAT ÎN DATA DE 05.07.2021**

După verificarea de către comisia de concurs a dosarelor de înscriere, se va afişa pe site și la locul desfășurării concursului lista cu candidaţii care întrunesc condiţiile de participare la probele suplimentare.

 Proba suplimentară de competențe în domeniul tehnologiei informației – nivel mediu se desfășoară în data de 05.08.2021 începând cu ora 1000, la sediul Ministerului Mediului, Apelor și Pădurilor, Bd. Libertăţii nr. 12, Sector 5, Bucureşti. În vederea susținerii acestei probe, candidații vor fi prezenți la ora 930 la sediul ministerului, la intrarea B, cu actul de identitate (B.I./C.I.).

 Proba suplimentară de competențe lingvistice de comunicare în limba engleză – nivel mediu se desfășoară în data de 05.08.2021 începând cu ora 1300 la sediul Ministerului Mediului, Apelor și Pădurilor, Bd. Libertăţii nr. 12, Sector 5, Bucureşti. La acestă probă vor participa doar candidații declarați “admis” la prima probă suplimentară.

 În vederea participării la proba scrisă, candidaţii admişi la selecţia dosarelor, respectiv la probele suplimentare de competențe lingvistice de comunicare în limba engleză și competențe în domeniul tehnologiei informației vor fi prezenţi în data de 06.08.2021 la ora 0930 la sediul Ministerului Mediului, Apelor și Pădurilor, bld. Libertății, Nr. 12.

Informaţii suplimentare referitor la concurs pot fi obţinute la telefon 021/408.95.93, secretariatul concursului va fi asigurat de doamna Doina Popescu, șef birou – Direcția Resurse Umane.

În vederea participării la concurs, în termen de 20 de zile de la data publicării anunţului pe site-ul ANFP și site-ul ministerului (perioada 05.07.2021-26.07.2021, inclusiv), candidaţii pot depune dosarul de înscriere la concurs la Direcţia Resurse Umane, în intervalul orar 830-1700 de luni până joi, iar vineri în intervalul orar 830-1430 (camera 211, etaj P1).

**Proba scrisă va avea loc în data de 06.08.2021 de la ora 1000.**

**CONDIŢIILE GENERALE** sunt prevăzute în articolul 465 alin. (1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.

**CONDIŢII SPECIFICE:**

- studii universitare de licență absolvite cu diplomă de licență sau echivalentă într-unul din domeniile de licență: construcții hidrotehnice sau îmbunătățiri funciare sau ingineria mediului sau geografie sau geologie sau inginerie energetică;

- minimum 7 ani vechime în specialitatea studiilor necesare exercitării funcției publice;

- competențe în domeniul tehnologiei informației - nivel mediu - utilizare Microsoft Office (Word, Excel, Power Point, Outlook Express), Internet Explorer;

- competențe lingvistice de comunicare în limba engleză (scris, citit, vorbit) – nivel mediu);

**ATRIBUŢIILE POSTULUI:**

1. Participă la urmărirea realizării Programelor de exploatare a resurselor de apă ale ţării în raport cu cerinţele dezvoltării economico – sociale pe termen scurt, mediu şi lung, avizează programele lunare de exploatare a principalelor lacuri de acumulare ale deţinătorilor cu orice titlu, precum şi programele pentru perioade critice (iarnă, secetă, ape mari), le supune aprobării şi urmăreşte zilnic situaţia exploatării lacurilor;

2*.* Verifică, inventariază şi centralizează fişele de evidenţă ale barajelor, întocmite conform legii de deţinătorii cu orice titlu, realizează lista definitivă a barajelor, cu declararea publică a caracteristicilor generale, a categoriei de importanţă şi a gradului de risc asociat acestuia şi o supune spre aprobare;

3. Întocmeşte listele barajelor - retenţii de apă, depozitelor de deşeuri industriale şi a lucrărilor hidrotehnice speciale, încadrate în categoriile de importanţă A, B, C şi D, care intră sub incidenţa O.U.G. nr. 244/2000, republicată şi le supune avizului consultativ Biroului Operativ al Comisiei Naţionale pentru Siguranţa Barajelor şi a altor Lucrări Hidrotehnice – CONSIB, în vederea aprobării; participă la reactualizarea Registrului Naţional al Barajelor din România – REBAR;

4. Participă la asigurarea secretariatul tehnic permanent al Comisiei Naţionale pentru Siguranţa Barajelor şi a altor Lucrări Hidrotehnice – CONSIB şi al Biroului Operativ al CONSIB;

5. Participă la activitatea de certificare a corpului de experţi pentru evaluarea stării de siguranţă în exploatare a barajelor încadrate în categoriile de importanţă A şi B şi la avizarea de experţi şi specialişti pentru evaluarea stării de siguranţă în exploatare a barajelor încadrate în categoriile de importanţă C şi D;

6. Participă la activitatea de certificare a personalului de conducere şi coordonare a activităţii de urmărire a comportării în timp a barajelor;

7. Participă la activitatea de avizare a documentaţiilor de evaluare a stării de siguranţă în exploatare a barajelor încadrate în categoriile de importanţă A şi B, de emitere a avizelor, a autorizaţiilor de funcţionare în siguranţă a barajelor aflate în exploatare şi a acordurilor privind respectarea exigenţelor de performanţă referitoare la siguranţa barajelor pentru proiectele de execuţie a unor baraje noi, pentru intervenţii constructive care modifică parametrii de bază ai barajelor existente sau pentru proiectele tehnice de închidere şi ecologizare a depozitelor de deşeuri industriale sau a iazurilor de decantare din industria minieră, în calitate de şef al Secretariatului, precum și la activitatea de avizare a documentaţiilor de evaluare a stării de siguranţă în exploatare a barajelor încadrate în categoriile de importanţă C şi D prin luarea deciziilor, în calitate de membru al comisiilor teritoriale de avizare din cadrul Administrației Naționale „Apele Române”;

8. Participă la activitatea de atestare a experților pentru evaluarea stării de siguranță în exploatare a echipamentelor hidroelectromecanice - EHEM aferente barajelor încadrate în categoriile de importanță A, B, C și D;

9. Participă la verificarea documentaţiilor tehnice pentru lucrările ce se execută cu fonduri de la bugetul de stat şi alte fonduri, întocmeşte referatele de specialitate cu încadrarea în prevederile schemelor - cadru şi schemelor directoare pe bazine sau grupe de bazine hidrografice, efectuează observaţii şi propuneri pentru susţinerea necesitãţii şi oportunităţii promovării lucrărilor în cadrul Consiliului Tehnico - Economic al ministerului;

10. Participă anual la exerciţii de simulare a inundaţiilor, accidente la construcţii hidrotehnice, organizate pe bazine hidrografice şi judeţe pentru verificarea modului de funcţionare a fluxului informaţional hidrometeorologic de avertizare-alarmare a populaţiei, precum şi a modului în care administraţia publică locală, deţinătorii de lucrări şi utilizatorii de apă cunosc atribuţiile ce le revin pentru gestionarea situaţiilor de urgenţa;

11. Participă la acţiuni de inventariere a construcţiile hidrotehnice avariate de viituri, punctele critice de pe cursurile de apǎ, precum şi propunerile Comitetelor judeţene pentru situaţii de urgenţă pentru realizarea de lucrari noi cu rol de apărare împotriva inundaţiilor;

12. Participă împreună cu Inspectoratul General pentru Situaţii de Urgenţă acţiuni pentru instruirea administraţiei publice locale şi conştientizarea populaţiei asupra riscului la inundaţii, fenomene meteorologice periculoase, accidente la construcţii hidrotehnice;

13. Participă la verificarea anuală a modului de constituire, completare şi depozitare a stocurilor de materiale şi mijloace de intervenţie operativă la inundaţii de către deţinătorii de lucrări cu rol de apărare şi de către Comitetele locale pentru situaţii de urgenţă;

14. Participă la acţiunile de control a modului în care sunt întreţinute cursurile de apă permanente şi nepermanente în localităţi, întreţinute şi realizate şanţurile şi rigolele de scurgere a apelor pluviale;

15. Participă la activitatea de elaborare sau actualizare a actelor normative specifice domeniului siguranței barajelor sau a digurilor de apărare împotriva inundațiilor, precum şi analiza şi avizarea actelor normative din domeniu iniţiate de alte instituţii publice;

16. Participă la activitatea de atestare a personalului de exploatare al acumulărilor mici cu folosinţă piscicolă, de agrement sau interes local din categoriile de importanţă C şi D, în calitate de vicepreşedinte;

17. Participă la acţiuni de verificare privind respectarea prevederilor legale în domeniul siguranţei în exploatare a barajelor, digurilor de apărare împotriva inundațiilor şi altor lucrări hidrotehnice, conform tematicilor, împuternicirilor şi dispoziţiilor conducerii ministerului;

18.Reprezintă ministerul, ca membru, în Comitetele de Bazin;

19. Reprezintă ministerul, ca membru, în Comisia de supraveghere a iazurilor din industria minieră – COSIDIM, care funcţionează pe lângă Ministerul Economiei;

20. Analizarea şi formularea răspunsurilor pentru sesizările, petiţiile şi solicitările persoanelor fizice si juridice, precum şi interpelărilor parlamentare pe probleme specifice direcţiei;

21. Participă la implementarea proiectelor cu finanţare externă;

22. Participă la evaluarea şi implementarea rezultatelor studiilor în domeniul construcţiilor hidrotehnice derulate de minister în colaborare cu Administraţia Fondului pentru Mediu;

23.Propune iniţierea de acţiuni corective sau preventive în vederea identificării de neconformităţi sau neconformităţi potenţiale;

24.Participă la verificarea anuală a stării tehnice a construcţiilor hidrotehnice cu rol de apărare împotriva inundaţiilor, indiferent de deţinător, de pe râuri interioare şi Dunăre şi propune măsuri şi responsabilităţi pentru funcţionarea lor în condiţii de siguranţă. Participă la elaborarea Raportului anual privind starea tehnicǎ a construcţiilor hidrotehnice care se prezintǎ în Comitetul Naţional pentru Situaţii de Urgenţă(CNSU) şi urmǎreşte modul în care se realizeazǎ mǎsurile dispuse;

25.Cunoaşte şi ia toate măsurile pentru ducerea la îndeplinire a politicii şi obiectivelor în domeniul calităţii;

26. Răspunde de respectarea secretului de serviciu, precum şi confidenţialitatea în legătură cu faptele, informaţiile sau documentele de care ia cunoştinţă în exercitarea funcţiei publice, în condiţiile legii, cu excepţia informaţiilor de interes public;

27. Participă la implementarea şi dezvoltarea sistemului de control intern managerial în cadrul ministerului, conform ordinului Secretariatului General al Guvernului nr. 400/2015 pentru aprobarea Codului de control intern managerial al entităţilor publice, cu modificările şi completările ulterioare;

28.Îndeplineşte îndatoririle de serviciu cu profesionalism, imparţialitate şi în conformitate cu legea;

29.Participă la implementarea măsurilor din Programul de Guvernare în domeniul apelor şi Strategia Naţională Anticorupţie;

30.Participă la implimentarea măsurilor prevăzute de SSM;

31.Participă la instruirea periodică şi suplimentară în domeniul securităţii şi sănătăţii în muncă, să-şi însuşească şi să respecte cu stricteţe prevederile legislaţiei de securitate şi sănătate în munca şi măsurile stabilite pentru prevenirea producerii accidentelor de muncă şi/sau a îmbolnăvirilor profesionale;

32. Ȋndeplineşte orice alte atribuţii dispuse de şefii ierarhici superiori şi conducerea ministerului, conform competenţelor avute şi prevederilor legale în vigoare.

**Tematica:**

1**.** Legea Apelor nr. 107 din 1996, cu modificările şi completările ulterioare;

* CAPITOLUL I - Dispoziții generale;
* CAPITOLUL III - Gospodărirea apelor, Secțiunea a 3-a - Planificarea în domeniul managementului și amenajării apelor;
* CAPITOLUL III - Gospodărirea apelor, Secțiunea a 4-a - Regimul lucrărilor care se construiesc pe ape sau care au legătură cu apele;
* CAPITOLUL III - Gospodărirea apelor, Secțiunea a 5-a - Apărarea împotriva inundațiilor, fenomenelor meteorologice periculoase și accidentelor la construcții hidrotehnice;
* CAPITOLUL III - Gospodărirea apelor, Secțiunea a 51-a - Managementul riscului la inundații;
* CAPITOLUL VI – Sancțiuni;
* CAPITOLUL VII - Dispoziții tranzitorii și finale.

2. Legea nr. 466/2001 pentru aprobarea Ordonanței de urgență a Guvernului nr. 244/2000 privind siguranța barajelor;

* CAPITOLUL I - Dispoziții generale;
* CAPITOLUL II - Regimul de folosire a barajelor;
* CAPITOLUL III - Controlul în domeniul siguranței barajelor;
* CAPITOLUL IV – Sancțiuni;
* CAPITOLUL V - Dispoziții tranzitorii și finale;

3. Legea siguranței digurilor nr. 259/2010 republicată;

* CAPITOLUL I - Dispoziții generale; art. 6. Categorii de importanţă asociate digurilor.
* CAPITOLUL II - Regimul de folosire a digurilor; art. 8, 9. Acordul, autorizaţia.
1. Hotărârea Guvernului nr. 846/2010 pentru aprobarea Strategiei Naționale de Management al Riscului la Inundații pe termen mediu și lung**;**
* Scopul Strategiei;
* Obiectivele Strategiei;
* Principale acțiuni pentru realizarea Strategiei;
* ROLUL, ATRIBUȚIILE ȘI RESPONSABILITĂȚILE -autorităților publice centrale, județene și locale, precum și ale altor organizații cu rol determinant în Planul de măsuri pentru diminuarea riscului la inundații - MINISTERUL MEDIULUI, APELOR ȘI PĂDURILOR (MMAP).

5**.** “Siguranta barajelor și managementul riscului”, Dan Stematiu, Ștefan Ionescu, Altan Abdulamit, Editura Conspress, București 1993;

* Cap. 7.2 - Identificarea scenariilor de cedare
* Cap. 8.4 - Urmărirea comportării barajelor

6. “Apărarea împotriva inundațiilor”, Mircea Șelărescu, Mircea Podani, Editura Tehnică, București 1993;

* Cap. 3 - Metode pentru apărarea împotriva inundaţiilor provocate de viituri
* Cap. 7 - Exploatarea lucrărilor de apărare împotriva inundaţiilor

7. Reglementări în domeniul funcției publice;

8. Cunoașterea reglementărilor privind respectarea demnității umane, protecția drepturilor și libertăților fundamentale ale omului, prevenirea și combaterea incitării la ură și discriminare;

9. Organizarea și funcționarea Ministerului Mediului, Apelor și Pădurilor.

Bibliografie:

* Constituția României, republicată;
* Titlul I și II ale părții a VI-a din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Ordonanța Guvernului nr. 137/2000 ( r), privind prevenirea şi sancţionarea tuturor formelor de discriminare, cu modificările și completările ulterioare;
	+ Legea nr. 202/2002 privind egalitatea de şanse şi de tratament între femei şi bărbaţi, republicată, cu modificările şi completările ulterioare;
* Hotărârea Guvernului nr. 43/16.01.2020 privind organizarea şi funcționarea Ministerului Mediului, Apelor şi Pădurilor;
* Legea Apelor nr. 107 din 1996, cu modificările şi completările ulterioare;
* Legea nr. 466/2001 pentru aprobarea Ordonanței de Urgență a Guvernului nr. 244/2000 privind siguranța barajelor;
* Legea sigurantei digurilor nr. 259/2010 republicată;
* Hotărârea Guvernului nr. 846/2010 pentru aprobarea Strategiei Naționale de Management al Riscului la Inundații pe termen mediu și lung;
* “Siguranta barajelor și managementul riscului”, Dan Stematiu, Ștefan Ionescu, Altan Abdulamit, Editura Conspress, București 1993;
* “Apărarea împotriva inundațiilor”, Mircea Șelărescu, Mircea Podani, Editura Tehnică, București 1993;

NOTĂ: Actele normative se completează cu reglementările legale de completare și modificare a acestora, precum și cu republicările ulterioare.